Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 156/15/7707	Prešov, 13.7.2015
EEČ : 2-58-473-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v období od septembra 2014 až doposiaľ si v Prešove a inde ako biologicky otec, úmyselne neplní svoju vyživovaciu povinnosť na svojho syna XXXXX, nar.  XXXXX, trvale bytom XXXXX, ul. XXXXX XXXXX ktorý je študentom prvého ročníka Univerzity XXXXX v Českej republike, XXXXX XXXXX ktorá mu bola uložená rozsudkom Okresného súdu v XXXXX č. k. XXXXX zo dňa XXXXX, s právoplatnosťou a vykonateľnosťou od 17.06.2004 a ktorý rozhodol o zvýšení výživného,  určeného rozsudkom Okresného súdu XXXXX zo dňa XXXXX sp. zn. XXXXX zo strany otca na mal. XXXXX  zo sumy 800,- Sk mesačne na sumu 1.200,- Sk mesačne, ktoré je povinný poukazovať                     k rukám matky XXXXX, nar. XXXXX, trvale bytom XXXXX, XXXXX XXXXX vždy do 15-tého dňa v mesiaci vopred od 01.03.2004 opakovane do  budúcna, čo však neurobil a za obdobie od septembra 2014 až doposiaľ  mu vznikol celkový dlh na výživnom  vo výške  398,30 Eur

lebo zanikla trestnosť činu

Odôvodnenie:
	Uznesením povereného príslušníka PZ OO PZ XXXXX – Sever, sp. zn.  XXXXX zo dňa XXXXX bolo podľa § 199 ods. 1 Trestného poriadku začaté trestné stíhanie a súčasne bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, ako je to uvedené v predmetnom uznesení.  

	Dňa 31.03.2015 bolo na podklade sťažnosti obv. XXXXX zrušené spomínané uznesenie v časti, týkajúcej sa vznesenia obvinenia jeho osobe a to uznesením prokurátorky OP- XXXXX, sp. zn.: XXXXX

	Uznesením povereného príslušníka PZ OO PZ XXXXX – XXXXX sp. zn. XXXXX zo dňa XXXXX bolo opätovne podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, ako je to uvedené v predmetnom uznesení.  

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.  

	Podľa § 86 písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  

	Po vykonaní skráteného vyšetrovania predložil poverený príslušník PZ dňa 02.07.2015 tunajšej prokuratúre vyšetrovací spis spolu s  návrhom na zastavenie trestného stíhania podľa § 215 ods. 1 písm. h/ Trestného poriadku s poukazom na § 86 písm. a/ Trestného zákona. 

	V priebehu vyšetrovania bola k veci vypočutá splnomocnená svedkyňa -poškodená  XXXXX, ktorá uviedla, že obvinený je zaviazaný prispievať  na výživu svojho syna tak, ako je to uvedené vo výrokovej časti daného rozhodnutia, ako aj to, že menovaný obvinený za uvedené obdobie uhradil celkový dlh na výživnom, kde jednotlivé transakcie boli realizované bankovým  prevodom z účtu menovaného obvineného na účet jej vnuka XXXXX. Ku svojej výpovedi zároveň priložila výpis z účtu, ktorý preukazuje poukázanie jednotlivých  platieb na účet jej vnuka ( č.l. 59-63 vyš. spisu).
	
	Vyššie uvedenú skutočnosť potvrdil aj obvinený XXXXX, ktorý uviedol, že dĺžne výživné uhradil v plnom rozsahu a má ho uhradené do konca mesiaca jún 2015. 

	Vychádzajúc z  ďalších listinných dôkazov, ktoré tvoria súčasť spomínaného vyšetrovacieho spisu  vyplýva, že menovaný obvinený splatil dlh na výživnom v plnom rozsahu.

	Vzhľadom na vyššie uvedené, keďže zaplatením celej sumy výživného v stíhanom období zanikla trestnosť činu a trestný čin nemal trvalo nepriaznivé následky, bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
  Proti tomuto uzneseniu je prípustná sťažnosť, ktorú  je možné podať  do 3 dňa odo dňa jeho oznámenia na Krajskú prokuratúru v Prešove 
  prostredníctvom tunajšej prokuratúry.
  Sťažnosť má odkladný účinok. 

JUDr. Mária Eštoková
prokurátorka